Erkin Vohidov memorial muzeyi hamda Haziniy uy-muzeyi faoliyatini tashkil etish to‘g‘risida

O‘zbek xalqining buyuk shoir va adiblari Erkin Vohidov hamda Haziniyning boy ijodini o‘rganish, keng targ‘ib qilish, nomlarini abadiylashtirish, shuningdek, yoshlar o‘rtasida adabiy muhitni yanada keng rivojlantirish maqsadida Vazirlar Mahkamasi qaror qiladi:
 1. O‘zbekiston Respublikasi Madaniyat vazirligi, Farg‘ona viloyati hokimligining Farg‘ona viloyati, Marg‘ilon shahrida Erkin Vohidov memorial muzeyi hamda Uchko‘prik tumanida Haziniy uy-muzeyini (keyingi o‘rinlarda muzeylar deb ataladi) Farg‘ona viloyat tarixi va madaniyati davlat muzeyining filiali sifatida tashkil etish to‘g‘risidagi taklifi ma’qullansin.
 2. Farg‘ona viloyati hokimligi O‘zbekiston Respublikasi Madaniyat vazirligi bilan birgalikda:
 tashkil etilayotgan muzeylarning asosiy vazifalaridan kelib chiqib, Farg‘ona viloyati tarixi va madaniyati davlat muzeyi to‘g‘risida yangilangan nizomni ishlab chiqish va tasdiqlash;
 muzeylarning shtatlar jadvali belgilangan tartibda ishlab chiqilishi va tasdiqlanishini hamda malakali kadrlar bilan to‘ldirilishini ta’minlash;
 muzeylar joylashgan binolarni Farg‘ona viloyati tarixi va madaniyati davlat muzeyiga o‘tkazish hamda binolarning kadastr hujjatlarini rasmiylashtirish;
 muzeylarda madaniy-ma’rifiy tadbirlar, atoqli shoir va yozuvchilar hayoti va ijodiga bag‘ishlangan davra suhbatlari, ijodiy uchrashuvlar tashkil etish;
 muzeylarga zamonaviy interfaol axborot-texnologiyalarni joriy etish choralarini ko‘rsin.
 3. O‘zbekiston Respublikasi Madaniyat vazirligi bir oy muddatda:
 manfaatdor vazirliklar va idoralar bilan birgalikda muzeylar ekspozitsiyasini muzey ashyolari bilan to‘ldirish choralarini ko‘rsin;
 Turizmni rivojlantirish davlat qo‘mitasi, Farg‘ona viloyati hokimligi bilan birgalikda muzeylarga sayyohlarni keng jalb etish choralarini ko‘rsin.
 4. Belgilab qo‘yilsinki:
 muzeylarga shtat birliklarini ajratish hamda xodimlariga ish haqi to‘lash O‘zbekiston Respublikasi Madaniyat vazirligi tizimidagi muzeylar uchun belgilangan tartibga muvofiq;
 muzeylarni saqlash xarajatlari, uning o‘z daromadlari, mahalliy budjeti mablag‘lari va qonunchilik hujjatlaridada taqiqlanmagan boshqa manbalar hisobidan amalga oshiriladi.
 5. O‘zbekiston Milliy axborot agentligi, O‘zbekiston Milliy teleradiokompaniyasi va boshqa ommaviy axborot vositalariga muzeylar faoliyatini keng yoritish tavsiya etilsin.
 6. Vazirlar Mahkamasining “2017 — 2027-yillarda davlat muzeylari faoliyatini takomillashtirish va moddiy-texnik bazasini mustahkamlash bo‘yicha kompleks chora-tadbirlar dasturini tasdiqlash to‘g‘risida” 2017-yil 11-dekabrdagi 975-son qaroriga ilovaga muvofiq o‘zgartirishlar kiritilsin.
 7. O‘zbekiston Respublikasi Madaniyat vazirligi manfaatdor vazirliklar va idoralar bilan birgalikda o‘zlari qabul qilgan normativ-huquqiy hujjatlarni bir oy muddatda ushbu qarorga muvofiqlashtirsin.
 8. Mazkur qarorning bajarilishini nazorat qilish O‘zbekiston Respublikasining madaniyat vaziri B.S. Sayfullayev, Farg‘ona viloyati hokimi Sh.M. G‘aniyev zimmasiga hamda Vazirlar Mahkamasining Yoshlar siyosati, madaniyat, ma’naviyat, ommaviy axborot vositalari, ijodiy va jamoat tashkilotlari masalalari kotibiyatiga yuklansin.
 a) 2-ilova 6-pozitsiyasidan so‘ng quyidagi mazmundagi 61 va 62-pozitsiyalar qo‘shilsin:
 b) 4-ilovaning 18-pozitsiyasi quyidagi tahrirda bayon etilsin: